# Marion Maréchal

Marion Maréchal-Le Pen (Saint-Germain-en-Laye, 10 de desembre de 1989) és una política francesa membre del Reagrupament Nacional, neboda de Marine Le Pen i neta de Jean-Marie Le Pen. El seu pare Samuel Maréchal fou el fundador del moviment juvenil del Front Nacional, tot i que realment el seu pare biològic va ser Roger Auque, periodista i diplomàtic francès.

## Família

Marion Maréchal-Le Pen és la filla de Samuel Maréchal i Yann Le Pen. Samuel Maréchal, però, no és el pare biològic de Marion Maréchal-Le Pen, ja que Marion prové d'una relació anterior de la seva, tot i que Maréchal la reconeix com la seva filla malgrat haver-se separat de Le Pen l'any 2007.
La publicació l'Express va revelar el 2013 que el periodista i diplomàtic Roger Auque és el pare biològic de Marion Maréchal-Le Pen, tot i que es presenta una queixa contra la revista, que fou condemnada a pagar 10.000 euros en danys i perjudicis. El 8 de setembre de 2014, Roger Auque mor a l'edat de 58 com a conseqüència d'un càncer. En les seves memòries pòstumes, el Servei Secret de la República Francesa, confirma que era el pare biològic de Marion Maréchal-Le Pen.
Maréchal prové d'una llarga família amb tradició a l'extrema dreta francesa, és la neta del polític francès Jean-Marie Le Pen, fundador i expresident del Front Nacional, i la neboda de Marine Le Pen, qui va succeir a Jean-Marie Le Pen al capdavant de partit. El 1992, amb tan sols dos anys, ella apareixia en els braços del seu avi en un cartell oficial de la seva campanya a les eleccions regionals de Provença–Alps–Costa Blava.

## Estudis

Marion Maréchal - Le Pen va assistir durant cinc anys a la tradicionalista institució de Sant Pius X a la població de Saint-Cloud, experiència que ella mateixa descriu com a fonamental pel seu aprenentatge L'any 2012, va obtenir un màster en dret públic per a la Panthéon-Assas University's. Després va abandonar els seus estudis per dedicar-se plenament a la seva acta de diputada.

## Carrera política

Inicialment, Maréchal és més propera a alguns petits cercles de la UMP i afirma sentir-se seduïda pel personatge de Nicolas Sarkozy. Però les polítiques del president de la república, la deceben profundament i decideix embrancar-se en Front Nacional a l'edat de 18 anys. Es va inscriure en l'ultradretà Front Nacional l'any 2007, partit fundat pel seu avi Jean-Marie Le Pen. Va entrar en la política durant les eleccions municipals celebrades el 9 de març de 2008 a Saint-Cloud, apareixent en la setena posició de la llista del FN, i obtenint un 6,3% dels vots. En les eleccions regionals de 2010, sol·licitada per Marie-Christine Arnautu, Marion Maréchal - Le Pen ocupa la segona posició de la llista del Front Nacional al departament d'Yvelines. Maréchal, es declara pròxima a la seva tia Marine i la llista a la Île-de-France encapçalada per Marie-Christine Arnautu obté el 9,3% dels vots en la primera volta. El 2012 va ser triada per al Parlament francès per la tercera circumscripció de Vaucluse, convertint-se així en la parlamentària francesa més jove de la història. El 6 de desembre de 2015 fou la candidata més votada a la primera volta de les eleccions regionals franceses a Provença-Alps-Costa Blava, amb el 40,55% dels vots. Finalment, però, a la segona volta seria derrotada per Christian Estrosi (Republicans) després que el candidat socialista es retirés seguint les consignes del seu partit.
L'any 2021, Maréchal s'integra a Reconquête!, un nou partit polític de dretes liderat per Eric Zemmour, que es presentarà a les eleccions presidencials del 2022 quedant quart.

## Referències

* ↑ Roger-Petit, Bruno «"L'Express" révèle l'identité du père de Marion Maréchal-Le Pen : un journalisme indigne» (en francès). L'Obs, 08-11-2011 [Consulta: 16 desembre 2015].
* ↑ «L'Express condamné pour avoir dévoilé l'identité du père biologique de Maréchal Le Pen» (en francès). Public Senat [Consulta: 16 desembre 2015].
* ↑ «Régionales 2015: Jean-Marie Le Pen adoube sa petite-fille Marion» (en francès). L'Express [Consulta: 16 desembre 2015].
* ↑ Larrouturou, Paul «Pourquoi Marion Maréchal-Le Pen a arrêté ses études» (en francès). Le Lab Europe, 13-12-2012 [Consulta: 16 desembre 2015].
* ↑ Woitier, Chloé «Marion, le nouveau visage du clan Le Pen» (en francès). Le Figaro, 25-04-2012 [Consulta: 16 desembre 2015].
* ↑ Le Cain, Blandine «Marion Maréchal-Le Pen, histoire d'une ascension fulgurante» (en francès). Le Figaro, 08-12-2015 [Consulta: 16 desembre 2015].
* ↑ «Marion Maréchal-Le Pen : « Il y a des victoires qui font honte aux vainqueurs »» (en francès). Le Monde, 13-12-2015 [Consulta: 16 desembre 2015].

## Enllaços externs

* Marionlepen.fr
* Miniperfil en el lloc del Parlament francès